Achilles (Grieks: Achilleus) is die seun van Peleus en Thetis in oud-Griekse verhale. Hy was die beroemdste van die Griekse helde in die Trojaanse oorlog. Sy dade word deur Homerus in die Ilias beskrywe. As klein kind het sy moeder hom aan die hiele (hakskene) vasgehou en in die rivier Styx gedompel sodat hy nooit deur enige wapen gewond sou word nie, behalwe in die hiel. Vandaar die uitdrukking "Achilles-hiel" vir iemand se swak plek. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.